Disse gassene er fargeløse, svært brennbare og har hver sin typiske lukt. De finnes i liten konsentrasjon i råolje, men kan dannes ved petrokjemiske prosesser som katalytisk cracking av petroleum. Alle fire isomerene av buten er gass ved romtemperatur og trykk, men ved øket trykk og/eller lav temperatur fortettes gassen til væske. I likhet med LPG, (flytende petroleumsgass, på engelsk liquefied petroleum gas) fraktes disse gassene også med spesialskip.